
E L Ő T E R J E S Z T É S

Sülysáp Város Önkormányzata Képviselő-testületének

2014. november 4-én tartandó rendkívüli ülésére

3. napirendhez

Tárgy: Alpolgármester megválasztása, illetményének, költségtérítésének megállapítása, eskütétele
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése alapján a képviselő-testület az alakuló vagy az azt követő ülésen e törvény szabályai szerint, a polgármester előterjesztése alapján megválasztja az alpolgármestert, alpolgármestereket, dönt illetményükről, tiszteletdíjukról.
Testületünk alakuló ülésén a Szervezeti és Működési Szabályzatának módosításával arról döntött, hogy 1 fő főállású alpolgármestert választ.
Az Mötv. 75. § (1) bekezdése szerint a főállású alpolgármester foglalkoztatási jogviszonya a helyi önkormányzat képviselő-testületének a tisztség főállásban történő betöltéséről szóló döntését követően, az alpolgármester megválasztásával jön létre.

Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg, felette az egyéb munkáltatói jogokat a polgármester gyakorolja, feladatait a polgármester irányításával látja el. 
Az Mötv. 63. §-a és 79. § (2) bekezdése alapján az  alpolgármester megválasztását követően esküt tesz a képviselő-testület előtt és erről okmányt ír alá.
Az Mötv. 80. § (1) és (3) bekezdése szerint a főállású alpolgármester illetményének összegét a polgármester illetménye 70-90 %-a, azaz 314.100 - 403.800 Ft közötti összegben a képviselő-testület állapítja meg. A főállású alpolgármester havonta az illetményének 15 %-ában meghatározott összegű költségtérítésre jogosult.
Az Mötv. 74. § (1) bekezdése alapján az alpolgármestert a képviselő-testület a polgármester javaslatára, titkos szavazással, minősített többséggel (megválasztott képviselők többségének egybehangzó szavazatával) választja meg.

Mindezek alapján javasolom a főállású alpolgármesteri pozícióra Katus Norbert képviselő úr megválasztását. Havi illetményét a törvény szerinti alsó határon, 314.100 Ft összegben javaslom megállapítani.
A döntés titkos szavazással kell meghozni. Ehhez előzetesen egy 3 fős Szavazatszámláló Bizottságot egyszerű szótöbbséggel történő megválasztása szükséges. A Szavazatszámláló Bizottság feladata a szavazólapok elkészítése, a titkosság feltételeinek biztosítása, a leadott szavazatok összeszámlálása és az eredmény kihirdetése. [SZMSZ 31. §]

Kérem a Képviselő-testületet a javaslat megtárgyalására, és döntése meghozatalára.
…/2014. (XI. 4.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 43., 74-75. és 80. § alapján Sülysáp Város Önkormányzata főállású alpolgármesterének 
1./ …….. szám alatti lakos települési képviselőt választja meg; 

2./ havi illetményét 314.100 Ft összegben állapítja meg, egyúttal rögzíti, hogy illetményén felül 47.100 Ft/hó költségtérítésre jogosult.

3./ Felkéri a polgármestert a szükséges intézkedések megtételére.

Határidő: azonnal
Felelős: polgármester 
Sülysáp, 2014. október 31.

Horinka László s.k.

